فرڈی نینڈ (فلم)

فرڈی نینڈ   کا شمار بچوں کی بہترین اینیمیٹڈ کامیڈی فلموں میں ہوتا ہے۔ اس فلم کی کہانی منرو لیف (Munro leaf) کی کلاسیک چلڈرن بک سے لی گئی ہے۔ یہ اس بیل کی کہانی ہے جو لڑائی جھگڑے اور جارحیت کی بجائے دوستی کرنا پسند کرتا ہے جسے پھولوں اور خوشبو سے محبت ہے۔یہ بڑا ہی صلح جو اور امن پسند اور شوخ و چنچل بیل ہے۔ اور فلم میں دوستی، پیار محبت، صلح اور امن و آتشی کا پیغام دیا گیا ہے۔ فرڈی نینڈ (بیل) کے مطابق آپ اس مخلوق سے بھی دور کر سکتے ہیں، جو آپ سے مختلف ہو۔ فرڈی نینڈ نے تشدد اور باہمی اختلافات سے بچنے کے لیے مزاح، محبت اور شفقت کا راستے اختیار کیا ہے، جس کی بنا پر اسے بزدل، کمزور، بیوقوف اور ڈر پوک اور پھولوں سے محبت کی وجہ سے اسے فلاور بوائے، سافٹ اور لوزر بھی کہا گیا ہے۔ یہ وہ جنگلی بیل ہے جس کو اسپین کے اکھاڑے میں لڑایا جاتا ہے۔ اس درندہ صفت جانور کے ناک سے دھوئیں نکلتے ہیں ہر سامنے آنے والی چیز کو اپنے سینگوں سے چیر پھاڑ دیتا ہے، لیکن فرڈی نینڈ اپنی نرم خو اور دوستانہ طبیعت کی وجہ سے اسپین کے ٹریننگ کیمپ سے بھاگ جاتا ہے، کیونکہ اس کا باپ تیل فائٹنگ سے واپس نہیں آتا۔ اسے فارم ہاؤس میں رہنے والی ایک بچی اپنے پاس رکھ لیتی ہے۔ اس کا ایک کتا PACO بھی شرارتوں میں شامل ہے یہ تھری ڈی کمپیوٹر اینمیٹڈ کامیڈی ڈراما ایڈونچر فلم ہے۔ جسے بلیو اسکائی اسٹوڈیو نے پروڈیوس کیا ہے اور اسے 20th century fox نے ڈسٹری بیوٹ کیا ہے۔ یہ فلم 8 دسمبر 2017 کو ریلیز ہوئی۔ اس کا پریمیئر دبئی انٹرنیشنل فلم فیسٹول میں دکھایا گیا تھا اور 15 دسمبر کو اسے امریکا کے تھیٹر میں ریلیز کیا گیا۔ 111 ملین ڈالر کے بجٹ سے بنے والی اس فلم نے 296 ملین ڈالر کا کیا۔ اسے بیسٹ اینمیٹڈ فیچر، 90ویں اکیڈمی ایوارڈز اس کے گیت Home کو بیسٹ اوریجنل سانگ کے لیے بھی نامزد کیا گیا۔ اس فلم کے کرداروں کی آوازوں کے لیے مشہور ریسلر جان سینا، کیٹ میک کینون، انتھونی اینڈرسن، بابی کیناویل، جینا روڈریگز وغیرہ شامل ہیں۔ امریکا میں تیار کی گئی اس فلم کا دورانیہ 108 منٹ ہے۔ بچوں کے لیے تیار کی گئی اس فلم میں بھر پور کامیڈی اور ایڈونچر شامل ہے۔

حوالہ جات 

2010ء کی دہائی کی ایکشن فلمیں
2010ء کی دہائی کی مزاحیہ فلمیں
2017ء کی فلمیں
امریکی فلمیں
انگریزی زبان کی فلمیں
ہسپانیہ میں سیٹ فلمیں
امریکی تھری ڈی فلمیں
بچوں کی کتابوں پر مبنی اینیمیٹڈ فلمیں
بل فائٹنگ کے متعلق فلمیں
2017ء کی تھری ڈی فلمیں
ٹوینٹیتھ سنچری فوکس فلمیں
2017ء کی مزاحیہ فلمیں
2010ء کی دہائی کی امریکی اینیمیٹڈ فلمیں
2017ء کی کمپیوٹر اینیمیٹڈ فلمیں
تھری ڈی اینیمیٹڈ فلمیں
ویکی ڈیٹا سے مطابقت رکھنے والی مختصر تفصیل
2010ء کی دہائی کی انگریزی زبان کی فلمیں